recursal/SuperWikiNEXT-32B huggingface dataset:
**Ottoneum** i Kassel er den tidligst oppførte faste teaterbygning i Tyskland og blir idag benyttet som naturvitenskapelig museum. Bygningen brukes også som utstillingslokale under den femårlige utstilling av samtidskunst, documenta.

Ottoneum ble oppført 1603-1606 av landgreve Moritz av Hessen-Kassel og fikk navn etter hans yndlingssønn Otto. Bygningen finnes i Kassels indre by, i Sternweg, like ved Fredericianum og Staatstheater Kassel. Bygningen ble sterkt skadet under bombing 22. og 23. oktober 1943. 

Blant de viktigste objekter i den faste utstillingen er det fire hundre år gamle herbariet til Caspar Ratzenberger, som regnes som det eldste i Europa i sitt slag. Her finnes også verdens første Xylothek (trebibliotek), samlet av Carl Schildbach og den såkalte Goethe-elefanten, Tysklands eldste eksemplar av et utstoppet, stort pattedyr.

Eksterne lenker
---------------

* (de) Offisielt nettsted Rediger på Wikidata

* (en) Ottoneum – kategori av bilder, video eller lyd på Commons Rediger på Wikidata

Portal: Tyskland

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** SUDOC
 |
**Sumie Oinuma** (født 16. september 1946) i Tokyo, japansk volleyballspiller som deltok i de olympiske leker 1968 i Mexico by og 1972 i München.

Oinuma vant en olympisk sølvmedalje i volleyball under Sommer-OL 1968 i Mexico by. Hun var med på det japanske laget som kom på andreplass i volleyballturneringen for damer bak Sovjetunionen. Det ble spilt en enkeltserie med åtte lag. Japan vant seks kamper alle med 3-0 i sett og tapte en, mot Sovjetunionen med 1-3. Oinuma spilte i alle sju kampere i turneringen.

Fire år senere, under sommer-OL 1972 i München spilte hun fem kamper for Japan som kom på andreplass i volleyballturneringen bak Sovjetunionen

OL-medaljer
-----------

* 1968 Mexicos flagg Mexico by - Sølv Sølv i volleyball damer Japans flagg Japan
* 1972 Tysklands flagg München - Sølv Sølv i volleyball damer Japans flagg Japan

Eksterne lenker
---------------

* (en) Sumie Oinuma – Olympedia Rediger på Wikidata

* (en) Sumie Oinuma – Sports-Reference (OL-resultater – arkivert) Rediger på Wikidata
Diagram som viser horisontal og vertikal integrasjon
**Horisontal integrasjon** er et uttrykk innenfor mikroøkonomien, som beskriver en type eierskap. Det er en strategi som blir brukt av virksomheter og bedrifter som vil selge sitt produkt i flere markeder. Horisontal integrasjon i markedsføring er mye vanligere enn vertikal integrasjon er i produksjon.

Horisontal integrasjon skjer når et selskap blir kjøpt eller fusjonert med et annet selskap som er i samme bransje og på samme produksjonsnivå som det andre selskapet. Et eksempel på dette er at en bilfabrikk fusjoneres med en annen bilfabrikk. I dette tilfellet er begge selskapene på samme nivå og i samme bransje. Prosessen er også kjent som «å kjøpe ut» eller «overtakelse». Målet med horisontal integrasjon er å konsolidere selskaper og monopolisere en bransje.

Et monopol skapt igjennom horisontal integrasjon kalles horisontalt monopol.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica
 |
**Horgen kirke** var en stavkirke som sto ved Horgen-gårdene (gnr. 279 og 280) i Gran kommune, Innlandet fylke. Den var anneks til Nikolaikirken, Grans hovedkirke. I 1570-årene ble kirkens jordegods lagt under Nikolaikirken og inventaret overført til Hamar domkirke. I Jens Nilssøns visitasskildring fra 1590-årene omtales kirken som øde, altså ute av bruk. I sorenskriverens redegjørelse fra 1743 sies det at kirken var «bygt af reiseplancher med spidse taarne paa», altså en stavkirke. Den var imidlertid «nedfalden». Ifølge Riksantikvaren er det funnet et gravfelt i forlengelsen av gårdstunet mot sør.

Referanser
----------

1. ↑  Sigurd Kolsrud, red. (1929). *Oslo og Hamar bispedømes jordebok 1574–1577 (Povel Huitfeldts stiftsbok)*. Oslo. s. 190–191.
2. ↑  Yngvar Nielsen (1885), red. (1981). *Biskop Jens Nilssøns visitatsbøger og reiseoptegnelser 1574–1597*. Carl Zakariasson. s. 285.
3. ↑  Brendalsmo, s. 89.

Litteratur
----------

* *Hadeland. Bygdenes historie*. 1. 1932. s. 270.
* Jan Brendalsmo: Kildegjennomgang: Middelalderske kirkesteder i Oppland (Riksantikvaren, 2015), s. 89
* «Horgen stavkirke». *Kulturminnesøk*. Riksantikvaren – Direktoratet for kulturminneforvaltning.
**Bjørn Kjos** (født 18. juli 1946 på Sokna i Ringerike) er en norsk jurist, flyver og næringslivsleder. Han var med da flyselskapet Norwegian Air Shuttle ble etablert i 1993, og var administrerende direktør og konsernsjef fra 2002 til 2019. Han bygget opp Norwegian Air Shuttle til å bli hovedkonkurrenten til SAS i Norden, en posisjon Norwegian inntok etter få års konkurranse.

Karriere
--------

Kjos var jagerpilot ved 334 skvadron i Bodø i seks år, der han fløy Lockheed F-104 Starfighter og Northrop F-5 Freedom Fighter.

Han har også cand.jur. har vært dommerfullmektig, har arbeidet ti år som advokat med skipsfart som spesialfelt, og har bakgrunn som både forretningsadvokat og næringslivsleder. 

Fra 2002, da Kjos ble administrerende direktør i Norwegian, startet selskapet lavprisruter, først i Norge og seinere utenlands. Selskapet hadde kraftig vekst under Kjos’ ledelse. Selskapet har gjort, og gjør (2017), store innkjøp av nye fly.

Bjørn Kjos fratrådte som konsernsjef den 11. juli 2019 etter 17 år i jobben. Ved fratredelsen uttalte han at det ikke er naturlig å sitte som konsernsjef når man har gått inn i 70-årene.

Bjørn Kjos har i sin periode som konsernsjef ledet selskapet fra å være en liten aktør i det norske markedet med fire fly og 130 ansatte til å bli et globalt lavprisselskap. I dag har selskapet over 11.000 ansatte og 162 fly i flåten, med en rekke fly i bestilling.

Bjørn Kjos er fra juli 2019 rådgiver for styret i selskapet. Han skal konsentrere seg om noen utvalgte prosjekter som «vil være av stor betydning for Norwegian fremover».

Kjos er også største eier i Norwegian.

Han debuterte som forfatter i 2006 med spionthrilleren *Murmanskaffæren* og i 2015 kom selvbiografien *Høyt og lavt*.

Bibliografi
-----------

* *Murmanskaffæren*, spenningsroman, (2006)
* *Høyt spill : Norwegians vei til himmels : kampene, sjansene og suksessen*, ved Jacob Trumpy (2012)
* *Høyt og lavt*, gründerberetning (2015)

Referanser
----------

1. 1 2 3  (no) Bjørn Kjos i Store norske leksikon
2. ↑  Dalløkken, Per Erlien (27. januar 2017). «Norwegian blir først med Boeings nye fly». *Tu.no* **(norsk)**.
3. 1 2 3  Lorentzen, Marius; Stave, Tyra Kristiansen; Hunshamar, Carina; Nærø, Amalie Frøystad (11. juli 2019). «Bjørn Kjos går av som Norwegian-sjef etter 17 år». *E24*. Besøkt 11. juli 2019.  Mangler `|etternavn4=` i Authors list (hjelp)

Eksterne lenker
---------------

* (en) Bjørn Kjos – kategori av bilder, video eller lyd på Commons Rediger på Wikidata
* (en) Bjørn Kjos på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Nationalencyklopedin **·** BIBSYS **·** VIAF **·** LCCN **·** ISNI
 |
**Hans Ernst Kinck** (født 2. februar 1820 i Stange, død 5. september 1904 på Lillehammer) var en norsk filolog.

Liv
---

Han var sønn av rittmester Bernt Magnus Kinck (død 1868) og Johanne Sophie Unger (død 1868), og en eldre bror av legen Theodor Kinck. Gjennom denne var han onkel til forfatteren Hans Ernst Kinck.

Etter å ha blitt student fra Christiania katedralskole i 1839 ble han *cand. philol.* i 1847. I 1849 ble han ansatt som assistent i Riksarkivet, og var fra 1854 adjunkt ved Christiania katedralskole. I 1861 ble han forflyttet til Lillehammer latinskole, hvor han fra 1876 var overlærer. Han gikk av med pensjon i 1890.

Kinck var alt fra ungdommen interessert i gammelnorsk og utga en oversettelse av *Barlaam og Josaphats saga* (*Barlaam og Josaphat*, 1852). Han var også en ivrig botaniker.

Referanser
----------

1. ↑   www.nb.no[Hentet fra Wikidata]

Litteratur
----------

* Halvorsen, J.B. (1892). *Norsk Forfatter-Lexikon 1814-1880*. Kristiania: Den Norske Forlagsforening.
* *Lillehammer Tilskuer 1904.09.06*. Norge;Oppland;;Lillehammer;;;;. 6. september 1904. CS1-vedlikehold: Dato og år (link)

|  |  |
| --- | --- |
| Oppslagsverk/autoritetsdata | Historisk befolkningsregister **·** BIBSYS **·** Geni **·** VIAF **·** GND
 |
**Horeca** (eller HORECA) er en forkortning benyttet i Europa for en sektor av matindustrien som består av etableringer hvor mattjenester forberedes og serveres. Begrepet er en bokstavsammensetning av ordene *hotell*, *restaurant* og *catering*; **HRC**, hvilket har gitt begrepet Horeca.

Begrepet stammer fra Nederland, som i 1964 fikk en egen lov kalt *De Drank- en Horecawet*. Dutch Uniforme Voorwaarden Horeca (UVH) er oversatt til engelsk som «Uniform Conditions for the Hotel and Catering Industry». Dette reglementet dekker hoteller, barer, restauranter og tilknyttet forretninger i Nederland. Koninklijk Horeca Nederland er den nederlandske handelsforeningen for hotell- og cateringindustrien.

I dag benyttes betegnelsen *horeca* i mange land, deriblant Norge. Denne sektoren er en av de raskest voksende i Europa. I 2004 var mer enn 7,8 millioner mennesker ansatt og sektoren genererte mer enn 338 milliarder i omsetning. Ansettelsene har en tendens til å være midlertidige, og ikke basert på fast ansettelse. I tillegg er lønningene lave og det er få karrieremuligheter. Det er en høy andel av unge mennesker uten tilknytning til fagforeninger som arbeider i sektoren.

Referanser
----------

1. ↑  «HORECA», *The Free Dictionary*
2. ↑  Uniform Conditions for the Hotel and Catering Industry, *Koninklijk Horeca Nederland*
3. ↑  Eurostat, 2005
4. ↑  Eurofound, 2005
5. ↑  Thonstad, Knut Arild (1. mai 2015): «Midlertidige ansettelser og sysselsetting» Arkivert 8. juni 2017 hos Wayback Machine. *LO*
6. ↑  Lorch-Falc, Sophie (2. august 2013): «Hurtigmat-ansatte tatt ut i storstreik», *E24*

Eksterne lenker
---------------

* «Fakta om matbransjen», *Jobbimatbransjen.no*
**Kenneth Octavius Hall** (født 24. april 1941 i Lucea på Jamaica) var generalguvernør av Jamaica fra 16. februar 2006 til 26. februar 2009. Han var Jamaicas femte generalguvernør siden uavhengigheten fra Storbritannia den 16. august 1962. 

Før han ble generalguvernør på Jamaica, var han en pro-visekansler og rektor ved Universitetet i Karibia, Mona Campus. Hall har vært ansatt i flere andre stillinger, inkludert som visepresident ved State University of New York at Old Westbury før han ble ansatt som universitetslektor ved universitetet i Vest-India fra 1972 til 1973.

Kenneth Hall har en bachelorgrad i historie, et diplom i internasjonale relasjoner, og en doktorgrad i historie fra Queen's University i Ontario i Canada. Han underviste i historie ved UWI og var professor i historie ved State University of New York at Oswego. I 1994 inngikk Hall som en av staben hos det karibiske fellesskap CARICOM som assisterende generalsekretær. 

Han har mottatt Order of Jamaica i 2004 og er tildelt landets nest høyeste orden Order of the Nation. Han har også blitt utnevnt til storkorsridder av The Most Distinguished Order of Saint Michael and Saint George. Han er derved opphøyet i ridderstanden og har rett til å føre tiltaleformen *Sir* foran sitt navn.

Referanser
----------

1. ↑   BOE ID BOE-A-2009-2539[Hentet fra Wikidata]

Eksterne lenker
---------------

* The Most Honourable Professor Sir Kenneth Octavius Hall, ON, GCMG, OJ Governor-General of Jamaica, biografi fra Kings House, Jamaicas generalguvernørembete

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC
 |
***Horiella*** er en slekt av pillebiller.

Utseende
--------

Små til middelsstore (1–10 mm), ovale biller, kroppen er nokså sterkt hvelvet. På farge er de gjerne grå/brun/svarte, ofte med metallglans. Oversiden er gjerne fint hårete. Mange har oversiden dekket av fine, lyse skjell eller fløyelsaktig bestøvning. **Hodet** er lite, nedbøyd og vanligvis ikke synlig ovenfra. Det kan felles inn i en grop i forbrystet. Fasettøynene er temmelig små og ovale. Antennene er nokså korte, 11-leddete, svakt kølleformede. **Brystskjoldet** (pronotum) er bredere enn langt, nokså hvelvet, med tydelig avsatte sidekanter. **Dekkvingene** er nokså korte og brede, hvelvede, med eller uten punktstriper. **Beina** er korte, føttene kan felles inn i en fure på leggen og hele beina kan felles inn i furer på undersiden, slik at kroppsformen blir helt glatt. **Larvene** er C-formede, halvmåneformede eller sylindriske.

Levevis
-------

Både voksne og larver lever av stort sett av mose, selv om enkelte arter også kan finnes på lav og urter. De voksne beiter på overflaten av moseteppet, mens larvene stort sett lager tunneler nede i mosen. De fleste er nattaktive. Pillebillene finnes ganske høyt til fjells og er en av de tallrikeste bilegruppene i høyfjellet.

Utbredelse
----------

Slekten er utbredt i Asia (Japan).

Systematisk inndeling
---------------------

Slekten ble opprinnelig beskrevet som en underslekt av *Simplocaria*.

**Treliste**
* Ordenen biller, Coleoptera
	+ Underordenen Polyphaga
		- Overfamilien pillebiller, Byrrhoidea
			* Familien pillebiller, Byrrhidae
				+ Underfamilien hårpillebiller, Byrrhinae
					- Stammen Simplocariini
						* Slekten ***Horiella*** Takizawa, 1983
							+ *Horiella aikoae* Kitano & Matsumoto, 2008
							+ *Horiella bicornis* Kitano & Sakai, 2007
							+ *Horiella franzi* Pütz, 2003
							+ *Horiella hisamatsui* Kitano & Sakai, 2009
							+ *Horiella japonica* Pütz, 2002
							+ *Horiella kannoi* Kitano & Sakai, 2009
							+ *Horiella loebli* Pütz, 2002
							+ *Horiella maruyamai* Pütz, 2003
							+ *Horiella matsunoi* Kitano & Sakai, 2009
							+ *Horiella shikokensis* (Takizawa, 1983)
							+ *Horiella shodoshimaensis* Pütz, 2002
							+ *Horiella yoshidai* Kitano & Sakai, 2009

Referanser
----------

1. 1 2  «Artsdatabankens artsopplysninger». Artsdatabanken. 29. august 2020. Besøkt 29. august 2020.

Litteratur
----------

Eksterne lenker
---------------

* (en) *Horiella* i Encyclopedia of Life Rediger på Wikidata

* (en) *Horiella* i Global Biodiversity Information Facility Rediger på Wikidata
**Hans Eleonardus Møller** (født 1. juli 1862 i Porsgrunn, død 24. september 1933 på Aker sykehus) var en norsk jurist, politiembetsmann og politiker for Høyre.

Møller tok juridisk embetseksamen i 1886. Han var noen år sakførerfullmektig i Skien, før han i 1889 blei overrettssakfører i Porsgrunn, et virke han hadde livet ut. Fra 1899 til 1932 var han aktor i Bamble sorenskriveri og fra 1921 til 1932 forsvarer i Gjerpen sorenskriveri. Han var flere ganger konstituert som magistrat og politimester i Porsgrunn og som sorenskriver i Gjerpen. I 1923–1925 var han statsrevisor.

Møller hadde ei rekke kommunale verv i Porsgrunn, herunder som medlem av bystyret fra 1898 til 1931 og viseordfører 1914–1916. Han hadde styreverv i flere banker og industribedrifter.

I valgperioden 1916–1918 var han på Stortinget fra bykretsen Porsgrunn. Han var medlem av justiskomiteen.

Bestefaren med samme navn var stortingsrepresentant for Bratsberg amt i fire perioder, mens oldefaren Jacob Aall møtte på riksforsamlinga i 1814 som representant for Nedenes amt.

Referanser
----------

1. 1 2   Stortinget og statsrådet : 1915–1945. B. 1 : Biografier, side(r) 519[Hentet fra Wikidata]
2. 1 2 3 4 5  Vilhelm Haffner: *Stortinget og statsrådet 1915–1945*, bind 1, Oslo 1949, side 519–520.

Eksterne lenker
---------------

* (no) Hans Eleonardus Møller hos Norsk senter for forskningsdata politikerarkiv (nedlagt) Rediger på Wikidata
**Kenneth «Kenny» Johnson** (født 13. juli 1963 i New Haven i Connecticut) er en amerikansk skuespiller, best kjent som politimannen Curtis Lemansky i TV-serien *The Shield*. I ettertid har han også hatt suksess som Hamilton Dewey i TV-serien *Saving Grace*. Han startet sin karriere som modell og reklame-skuespiller, og var tidligere aktiv i håndbak-konkurranser.

Kenny Johnson gikk opprinnelig på prøvespillingen for *The Shield* for den mindre rollen som Terry Crowley, men skaperen av serien likte han så godt at han skrev inn en ekstra rolle i TV-serien, Curtis Lemansky, spesiallaget for Johnson.

Eksterne lenker
---------------

* (en) Kenneth Allen Johnson – kategori av bilder, video eller lyd på Commons Rediger på Wikidata
* (en) Kenneth Johnson på Internet Movie Database Rediger på Wikidata

* (fr) Kenneth Johnson på Allociné Rediger på Wikidata

* (en) Kenneth Johnson på AllMovie Rediger på Wikidata

* (en) Kenneth Johnson hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** SUDOC
 |
**Charlotte Block Hellum** (født 14. april 1911 i Görlitz, Tyskland, død 26. juni 2005 i Oslo) var en tyskfødt norsk keramiker og emaljekunstner.

Hun var utdannet ved Kunstgewerbeschule i Dresden og Berlin 1935-36 og var norsk statsborger fra 1937. Hun drev eget keramikkverksted fra 1947 og debuterte på Høstutstillingen i 1950 med skulpturen «Gutt med fisk». Fra 1960-tallet arbeidet hun bare med emaljebrenning på kobber; særlig med skåler, vaser og fat i både små og store format, med «sitt personlige formspråk der bruken av gull- og sølvpapir under transparent emalje er et fremtredende trekk. Dekoren kan være nonfigurative komposisjoner, men kan like ofte være stiliserte naturmotiver.» Hennes arbeider omfatter både bruksgjenstander, dyrefigurer og større offentlige utsmykninger. 

> Hennes kunstneriske uttrykk strekker seg i forskjellige retninger. Dyreskulpturer, relieffer, masker, vaser og fat, ja til og med klokker er å finne i utstillingen. I hennes arbeider finnes aldri det helt naturalistiske og dagligdagse, det er noe transcendentalt og mytisk som hviler over verkene. Dyremotivene har et mytologisk preg over seg, som fra en felles erindring hentet fra våre eldste kulturer.
> 
> 
> Helene Brekke
> 
> 

Hun mottok Jacobprisen 1975 og en førstepris på Emaljebiennalen i Laval i Quebec 1986. Hun er innkjøpt av de tre norske kunstindustrimuseene, Riksgalleriet, Utenriksdepartementet og av Victoria and Albert Museum, London. I alt mer enn 15 separatutstillinger, blant annet i Paletten, Oslo 1959, Galleri F 15 1972, 1976 og 1982, Kunstnerforbundet 1980 og 1991 og Stadtmuseum Düsseldorf 2001. Utsmykninger blant annet i Riksarkivet (Riksvåpenet), Akershus slottskirke og Universitetets psykiatriske klinikk.

Hun er mor til billedhuggeren Johannes Block Hellum.

Referanser
----------

1. 1 2   Norsk kunstnerleksikon, Norsk kunstnerleksikon ID Charlotte\_Block\_Hellum, besøkt 9. oktober 2017[Hentet fra Wikidata]
2. 1 2   KulturNav, KulturNav-ID c578c592-faa9-42b4-b972-761a0e611713, besøkt 9. oktober 2017[Hentet fra Wikidata]
3. ↑   nkl.snl.no, besøkt 29. mai 2019[Hentet fra Wikidata]
4. ↑  (no) Charlotte Block Hellum i Store norske leksikon
5. 1 2  «Charlotte Block Hellum» i Norsk kunstnerleksikon. Oslo, 1982-86
6. ↑  Nekrolog i Aftenposten 11.7.2005
7. ↑  barokkminimalist.com Helene Brekke om en retrospektiv utstilling hos Blomqvist 2002
8. ↑  Leena Mannila. *God form i Norge, Jacob-prisens vinnere 1957-1995*. Messel forlag / Norsk Form, 1996. ISBN 82-452-0011-5. (ebok)

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** KulturNav **·** KulturNav
 |
**Sophia Lovisa Charlotte Baden**, opprinnelig **von Klenau** (født 21. november 1740 i København, død 6. juni 1824 samme sted), var en dansk forfatterinne og brevskriver.

Liv og virke
------------

### Bakgrunn

Charlotte von Klenau var datter av major Gustav Ludvig von Klenau (1703–72) og Bolette Cathrine From (1696–1788). Da hun var fem år gammel ble faren utstasjonert som premierløytnant i Norge, og Charlotte ble derfor satt i pleie hos en velbeslått slektning, Anna Sophie von den Osten. Denne var hoffmesterinne hos Frederik IVs datter prinsesse Charlotte Amalie, og prinsessen kom til å sørge for Charlottes oppdragelse og dannelse. Hun fikk tilkjent en livsvarig pensjon, ble introdusert for en rekke fornemme familier og fikk skolegang på fru Rolffs institutt i Nyborg. 

### Forfatter, brevskriver

I 1763 inngikk hun ekteskap med den femår eldre filolog (og senere professor) Jacob Baden.

Etter 21 års samliv debuterte hun i 1784 med brevromanen *Den fortsatte Grandison*, som var en fri fortsettelse av Samuel Richardsons roman *The History of Sir Charles Grandison*. Den ble trykket i *Bibliothek for det smukke Kïön* i 1784, og gjenutgitt i 1792. Hun fikk også trykket en rekke korttekster om det kvinnelige sjeleliv, ofte kamuflert som brev, i forlegger S. Poulsens *Morgen-Posten*. Charlotte har det insisterende oppgjør mot sværmeri og føleri til felles med sin samtidige kollega Charlotte Dorothea Biehl.

Hennes interesse for brevgenren må ses i forbindelse med at hun selv var en flittig brevskriver. Hun, som var oppdratt på tysk, skal således ha utviklet sitt muntligee dansk i forlovelsesårenes brevveksling. Men det var i tiden også en mer teknisk interesse for det «naturlige», det vil si ukunstlede brev. Interessen for emnet forbandt seg nok med embedsborgerskabets ideologiske avstandtagen til den seremonielle adels- og hoffkultur, men samtidig fikk fremhevelsen av det naturlige brev sivilisasjonskritisk innhold, da genren forbindes med muntlighet og med kvinners mer opprinnelige uttryksform, upåvirket som den var av lærdomskultur og klassisk retorikk. Det var i dette kulturpolitiske klima at kvinnelige romanfigurer var blitt godt stoff at Charlotte Baden kom til orde, skiftevis i eget navn og under anonymitetens dække.

Hun var mor til Gustav Ludvig og Torkel Baden.

Referanser
----------

Eksterne lenker
---------------

* Dansk kvindebiografisk leksikon
* Nordisk kvinde litteratur historie[*død lenke*]

|  |  |
| --- | --- |
| Oppslagsverk/autoritetsdata | Dansk kvindebiografisk leksikon **·** VIAF **·** GND
 |

Portaler: Danmark | Litteratur
**Kenneth Richard «Ken» Purpur** (født 1. mars 1932 i Grand Forks i Nord-Dakota, død 5. juni 2011) var en amerikansk ishockeyspiller som deltok i de olympiske vinterleker 1956 i Cortina d'Ampezzo.

Purpur vant en olympisk sølvmedalje i ishockey under vinter-OL 1956 i Cortina d'Ampezzo. Han var med på det amerikanske ishockeylaget som kom på andreplass i turneringen bak Sovjetunionen. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant fire kamper og tapte en, 0-4 til Sovjetunionen i sluttspillsserien. Sovjetunionen vant alle fem kampene og vant serien med maksimale ti poeng foran USA med åtte og Canada med seks. OL-turneringen var også det 23. verdensmesterskapet i ishockey.

OL-medaljer
-----------

* 1956 Italias flagg Cortina d'Ampezzo - Sølv Sølv i ishockey USAs flagg USA

VM-medaljer
-----------

* 1956 Italias flagg Cortina d'Ampezzo - Sølv Sølv i ishockey USAs flagg USA

Eksterne lenker
---------------

* (en) Kenneth Purpur – Olympedia Rediger på Wikidata

* (en) Kenneth Purpur – Sports-Reference (OL-resultater – arkivert) Rediger på Wikidata

* (en) Kenneth Purpur – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Swing Sisters** er en dansk vokalgruppe bestående av Lise-Lotte Norup, Kirsten Siggaard og Kirsten Vaupel. Gruppens repertoar består, som navnet antyder, primært av amerikansk swingmusik med inspirasjon fra blant annet Andrews Sisters.

Gruppen ble dannet i 1992, hvor de tre medlemmene kom fra hvert sitt musikalske miljø. Norup hadde medvirket i en annen vokalgruppe, Hans Mosters Vovse, og spilt i flere revyer og musikals, Siggaard var kjent fra popmusikk og ikke minst dansk Melodi Grand Prix hvor hun hadde vunnet den danske finalen tre ganger i 1980-årene, og Vaupel, som er konservatorieuddannet, hadde sunget opera, operetter samt danske sanger.

De enkelte medlemmene var derfor kjente og populære på forhånd, så da de dannet Swing Sisters, fikk denne gruppen oppmerksomhet fra begynnelsen. Den medvirket i en rekke TV-sendinger og gav konserter mange steder i Danmark. Gruppen har også opptrådt i Sverige, Tyskland og England samt blant annet sunget sammen med den engelske jazzgruppen The Pasadena Roof Orchestra.

Etterhvert er repertoaret utvidet til også å omfatte musikk fra 1960-årene av blant annet The Beatles. Gruppen har innspilt fem albumer og har mottatt Simon Spies Fondens Showpris.

Diskografi
----------

* *Swing*, sammen med The Pasadena Roof Orchestra (1993)
* *Take Me Back*, sammen med The Pasadena Roof Orchestra (1994)
* *Dagen vi aldrig glemmer* (1995)
* *Swingin' X-mas* (1997)
* *Let It Be Swing* (2003)

Referanser
----------

1. ↑  «Swing Sisters». www.swingsisters.dk. Arkivert fra originalen 19. juli 2011. Besøkt 12. april 2011.

Eksterne lenker
---------------

* (en) Offisielt nettsted Rediger på Wikidata
* (en) Swing Sisters på Discogs Rediger på Wikidata

* (en) Swing Sisters på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** MusicBrainz **·** Discogs
 |
**Anyang** (kinesisk: 安阳县; pinyin: *Ānyáng Xiàn*) er et fylke i byprefekturet Anyang i provinsen Henan i Folkerepublikken Kina.

Befolkningen var på 1 120 440 innbyggere i 1999.

Kulturminner
------------

Huletempelet Lingquansi (*Lingquansi shiku*, 灵泉寺石窟), Xiudingtempelets pagode (*Xiuding si ta*, 修定寺塔) og Xiaonanhai-huletempelet (*Xiaonanhai shiku*, 小南海石窟) (Nordlige Qi-dynasti) står på Folkerepublikken Kinas liste over kulturminner.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Lokalregjeringens nettsider Arkivert 26. april 2011 hos Wayback Machine.
* Xiudingsi Pagoda
* Xiuding Temple Pagoda in Anyang of Henan Province Arkivert 4. mars 2016 hos Wayback Machine.
* Xiaonanhai shiku
* Lingquansi Cave Temple in the Taihang Mountains[*død lenke*]

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Huétraktaten** av **1883** er en traktat diktert av franskmennene den 25. august 1883 overfor vietnameserne. Med den måtte keiseren av Annam tilerkjenne Annam og Tonkin til Frankrike som franske protektorater. Vietnameserne aksepterte samtidig den forutgående franske overtakelsen av Cochinkina.

Traktaten gav franskmennene alt de hadde ønsket seg i Vietnam. Teksten ble diktert til vietnameserne av den franske koloniadministrator Jules Harmand i kjølvannet av den franske militære erobring av Thuan An-fortene, og traktaten er også blitt kalt ***Harmandtraktaten***.

Kina, som anså Vietnam som del av sin umiddelbare interessesfære, avviste traktaten, og sendte militære styrker inn i Tonkin. Selv om verken Frankrike eller Kina erklærte hverandre krig, kom det til kamphandlinger høsten 1883. Franske styrker inntok citadellene i Bac Ninh, Son Tay og Tuyen Quang.

Med traktatene som ble signert den 11. mai og 9. juni 1884 i Tianjin aksepterte Kina Huétraktaten.

I franske diplomatiske sirkler ble Huétraktaten ansett som i overkant skarp, og den ble ikke ratifisert i Frankrike. Den ble i stedet for mildnet en smule i det vietnamesiske keiserdømmets favør i 1884. Den nye Huétraktaten, også kalt *Patenôtretraktaten* eller *Protektoratstraktaten*, skulle regulere Frankrikes styre over Vietnam for de neste syv tiårene.

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Anything Once*** er en amerikansk stumfilm fra 1917, regissert av Joe De Grasse.

Handling
--------

Teddy Crosby har arvet en storfe-gård i Arizona etter sin avdøde onkel, Crosby, som ble skutt og drept av Horned Toad Smith. Teddy skal arve ranchen, under den forutsetning at han skal flytte dit, og gifte seg med sin kusine - Dorothy Stuart - i løpet av seks måneder. Waughnt Mohr (spilt av Lon Chaney) og partneren hans er to korrupte advokater, som skal forvalte boet etter onkel Crosby.

Men de forsøker å skremme Teddy, slik at han går med på å selge ranchen billigst mulig. Mohr sender beskjed til Horned Toad Smith om at Teddy snart skal ankomme Arizona, men Smith truer feil mann som nesten skyter Smith. Teddy redder Smith fra å bli skutt, og de to blir venner. Men Teddy innser ikke at Smith er den samme mannen som tidligere hadde myrdet onkelen hans.

Senorita Dolores, en tidligere kjæreste av Teddys onkel, reiser til New York og forsøker å presse penger fra Teddy. Sir Mortimer Beggs, en engelskmann, prøver å overbevise hans kusine Dorothy om at Teddy allerede har en affære med Senorita Dolores. Dorothy og moren hennes oppdager at Teddy allerede er på vei vestover til ranchen, og at Dolores skal reise dit med det samme toget.

Skuespillere
------------

Franklyn Farnum.
* Franklyn Farnum som Theodore Crosby.
* Raymond Wells som Horned Toad Smith.
* Marjory Lawrence som Dorothy Stuart.
* Lon Chaney Sr. som Waughnt Mohr.
* Claire Du Brey som Señorita Dolores.
* H. M. Thurston som Getting Mohr.
* Mary St. John som Mrs. Stuart (moren til Dorothy)
* Sam De Grasse som Sir Mortimer Beggs.
* William Dyer som Jethro Quall.
* Frank Tokunaga som Algernon.
* Eugene Owen som Coyote Crosby (Teddys døde onkel)

Referanser
----------

1. ↑  Anything Once
2. ↑  ANYTHING ONCE

Eksterne lenker
---------------

* (en) *Anything Once* på Internet Movie Database Rediger på Wikidata

* (en) *Anything Once* på American Film Institute Rediger på Wikidata

* (en) *Anything Once* på Silent Era Rediger på Wikidata
**Svalbardrådet** var et rådgivende organ, med sete i Longyearbyen, for den sentrale og lokale offentlige administrasjonen i spørsmål som disse forela rådet. Svalbardrådet ble opprettet ved kongelig resolusjon 12. august 1981 og var en videreføring av Det stedlige svalbardråd. Svalbardrådet ble nedlagt 31. desember 2001 og etterfulgt av Longyearbyen lokalstyre.

Svalbardrådet hadde 15 medlemmer med varamedlemmer som ble valgt for to år. Sysselmannen, Svalbard Samfunnsdrift og Store Norske Spitsbergen Kulkompani hadde møte- og talerett.[] Reglene om valg til Svalbardrådet ble endret flere ganger, siste gang i 1993. Inntil da var ordningen at valg ble foretatt i tre kretser der inndelingen gikk på om man hadde tilknytning til Store Norske Spitsbergen Kulkompani, staten eller andre. I 1993 ble det innført politiske valg i én valgkrets.

Svalbardrådet hadde på slutten et administrasjonsutvalg, teknisk utvalg, samfunns- og kulturutvalg og et vilt- og naturvernutvalg.

Referanser
----------

1. ↑  «Lokaldemokrati på Svalbard». *NRK*. 16. november 2001. Besøkt 15. desember 2017.
2. ↑  lovdata.no/forskrift/1981-08-12-3360
**Sumiyuki Kotani** (født 1903, død 19. oktober 1991) er en av verdens høyest graderte judoutøvere, tildelt 10. dan i april 1984 av Kodokan. Han var lenge den eldste som var tildelt 10. dan, helt til Ichiro Abe ble tldelt graden i en alder av 83 år.

Kotani studerte på *Tokyo College of Education* og studerte judo direkte under Jigoro Kano. Som ung var han kjent for å ta på seg alle utfordringer som måtte komme.

Kotani var veldig aktiv i å promotere judo overalt i verden, og var hovedinstruktør i den internasjonale divisjonen på Kodokan i mange år. Han var også professor på *Tokai Universitetet*.

Han var Kodokans fremste representant og visepresident i *All Japan Judo Federation*.

Referanser
----------

Kilder
------

* judoinfo.com Profiles of Kodokan 10th Dan Holders

Eksterne lenker
---------------

* (en) Sumiyuki Kotani – Olympedia Rediger på Wikidata

* (en) Sumiyuki Kotani – Sports-Reference (OL-resultater – arkivert) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** NDL **·** CiNii
 |
*Denne artikkelen handler om et fenomen i fotball. For filmopptak, se Video.*
**Filming** (eller **simulering**, FIFAs offisielle betegnelse) er i fotball et forsøk på å oppnå en fordel ved for eksempel å legge seg i bakken eller agere en skade for å få det til å se ut som at et regelbrudd har blitt begått. Filming blir gjerne brukt for å overdrive mengden kraft og kontakt i en takling. Avgjørelser om hvorvidt en spiller har filmet beror ofte på en skjønnsvurdering, og er ofte blant de mest kontroversielle tema i fotballdiskusjoner. Filming kan bli brukt for å jukse seg til frispark og straffespark, og for å påføre motstanderen gule og røde kort.

Straff
------

Filming regnes som usportslig opptreden og den skyldige spilleren skal straffes med gult kort av dommeren.

Norges Fotballforbunds spilleregler for 2011 forteller følgende:

«En spiller skal advares og vises det gule kortet hvis han begår en av følgende 7 forseelser: 
1. gjør seg skyldig i usportslig opptreden [...]»

«Enhver handling som inneholder simulering/filming hvor som helst på banen, som har til hensikt å bedra/lure dommeren, må straffes for usportslig opptreden.»
I Major League Soccer (USA) og A-League (Australia) utsteder forbundet bøter til filmende spillere.

Se også
-------

* Sportsånd

Referanser
----------

1. 1 2  «Spilleregler 2011 (PDF)» (PDF). Norges Fotballforbund. januar 2011. Arkivert fra originalen (PDF) Bruk av `|arkiv_url=` krever at `|arkivdato=` også er angitt (hjelp). Besøkt 29. november 2011.
2. ↑  MLS Disciplinary Committee fines Davies for dive vs. Real Salt Lake
3. ↑  Tackling the Problem of Diving in Football

Eksterne lenker
---------------

* «Reuters Soccer Blog: Diving». *Reuters*. Arkivert fra originalen 18. august 2010.  Arkivert 18. august 2010 hos Wayback Machine.
* «Simulation And The UEFA Ruling On Eduardo» **(engelsk)**. US Soccer Federation Referee Program. 2. september 2009. Besøkt 10. januar 2010.
* Barclay, Patrick (24. august 2009). «Feigning injury corrupts as much as fake blood». *The Times*.
* Elliot, Debbie (8. juli 2006). «Fake or Foul? A Soccer Ref Holds Forth». *All Things Considered*. NPR.
* Hughes, Rob (1. september 2009). «Hunt for Cheats Has Political Hue». *The New York Times*.
* Torres, Cesar R. (17. september 2009). «On Diving: Soccer’s Integrity Is at Stake». *The New York Times*.
* David, Gwendolyn (5. oktober 2011). «Receivers Limit the Prevalence of Deception in Humans: Evidence from the Diving Behaviour in Soccer Players». *PLOS One*.
Kart over Shetland, med Sumburgh Head i sør.
**Sumburgh Head** ligger helt på sydspissen av den skotske øygruppen Shetland. 

På toppen av den 100 meter høye klippen ligger fyret Sumburgh Head Lighthouse. Fyret ble bygget av ingeniøren Robert Stevenson (1772-1850), arbeidet startet i 1819 og det stod ferdig i 1821. Etter at skipet Royal Victoria gikk ned i 1864 fikk fyret en tåkeklokke. Klokken henger nå i sognekirken i Dunrossness. I 1906 ble det bygget en tåkelur ved fyret, den var i drift frem til 1987 og ble restaurert i 2015. Fyret ble automatisert i 1991 og er vernet.

Under andre verdenskrig ble det anlagt en militære radarstasjon ved fyret. Den spilte en viktig rolle under krigen fordi Shetland var en viktig base for Royal Navy og Royal Air Force. Ved Scapa Flow var det en marinebase med mange fartøyer og om kvelden 8. april 1940 var ca. 60 Luftwaffe bombefly på vei fra Tyskland. De ble oppdaget fra radiostasjonen på 25 minutters avstand slik at man fikk forberedt seg og det lykkes ikke tyskerne å ødelegge marinebasen.

Det er også et fuglereservat på Sumburgh Head. Reservatet besøkes av mange mennesker fordi det er et av de mest tilgjengelige i Storbritania.

Like ved Sumburgh Head ligger det arkeologiske funnet Jarlshof fra neolittisk tid og frem til middelalderske våningshus.

Shetlands hovedflyplass Sumburgh airport ligger heller ikke langt fra Sumburgh Head. Herfra går det fly til det skotske fastlandet, Orknøyene og til Bergen.

* 
* 
* 
* 
* 
* 
* 
* 
* 
*

Referanser
----------

1. ↑  «Robert Stevenson | Sumburgh Head». *www.sumburghhead.com* **(engelsk)**. Besøkt 17. januar 2023.
2. ↑  «Light Tower History | Sumburgh Head». *www.sumburghhead.com* **(engelsk)**. Besøkt 17. januar 2023.
3. ↑  «World War II | Sumburgh Head». *www.sumburghhead.com* **(engelsk)**. Besøkt 17. januar 2023.
4. ↑  «Nature | Sumburgh Head». *www.sumburghhead.com* **(engelsk)**. Besøkt 17. januar 2023.

Eksterne lenker
---------------

* (en) Undiscovered Scotland — Sumburgh Head

|  |  |
| --- | --- |
| Oppslagsverk/autoritetsdata | GeoNames
 |
**Summa Corporation** var navnet som ble brukt på Howard Hughes' næringsinteresser etter at han solgte Hughes Tool Company i 1972. Verktøydivisjonen skulle fusjonere med Baker International i 1987 for å danne Baker Hughes, verdens tredje største innen olje-virksomheten. Navnet *Summa*, latin for «høyeste» ble angivelig valgt av flere av Hughes' ansatte uten å rådføre seg med ham først. Hughes var angivelig misfornøyd, og hadde foretrukket navnet «H.R.H. Tools» - da kunne initialene stå for både «Howard Robard Hughes» og «Hughes Resort Hotel». Hans forslag ble aldri gjennomført, og selskapet forble Summa i 18 år etter Hughes' død.

Eiendommer
----------

Dette nye holdingselskapet til Hughes hadde varierte investeringer, herunder: 

* KLAS-TV - Las Vegas CBS-selskap, angivelig kjøpt fordi Hughes var forferdet over at kanalen aldri sendte hans favorittfilm sent på kvelden.
* Hughes Airwest - et regionalt flyselskap
* Hughes Sport Network
* Hughes Helicopters, en tidligere avdeling av Hughes Aircraft Company ble beholdt Summa da resten av flyvirksomheten ble donert til Howard Hughes Medical Institute som hans donasjon
* Sands Hotel
* Frontier Hotel and Casino
* Landmark Hotel and Casino
* Castaways Hotel and Casino
* Desert Inn
* Silver Slipper Casino
* Xanadu Princess Resort
* Hughes Nevada Mining

Historie
--------

Da Howard Hughes døde i 1976 i en alder av 70 år ble administratorer utnevnt, ledet av hans fetter William Lummis. De fleste av Summas virksomheter ble gradvis avviklet. Summas Nevadas interesser i gruver ble solgt ved utgangen av 1976, mens KLAS-TV og Hughes Sports Network ble begge solgt i 1978. Hughes Airwest ble solgt til Republic Airlines for 38,5 millioner dollar i oktober 1980, og Hughes Helicopters ble solgt til McDonnell Douglas for 470 millioner dollar i januar 1984. Hotell- og casino-virksomheten ble gradvis solgt i løpet av 1980-tallet da de opprinnelige virksomheter ble solgt, Summa omarbeidet seg selv til en eiendomsutvikler, med store områder ubebygd land som Hughes hadde kjøpt rundt Las Vegas som utgangspunkt.

Howard Hughes Corp. ble kjøpt av Rouse Company i 1996. Rouse ble, i sin tur, kjøpt opp av General Growth Properties i november 2004. Den nåværende versjonen av Howard Hughes Corporation ble skilt ut i 2010 og er nå en utvikler og operatør av planlagte samfunn.

Referanser
----------

1. ↑  «Republic Airlines takes over Hughest Airwest on Oct. 1». *Deseret News*. UPI. 18. september 1980. s. 10B.
2. ↑  «McDonnell finishes Hughes acquisition». *Lewiston Daily Sun*. Associated Press. 7. januar 1984. s. 20.
3. ↑  Hazlett, Curt (25. august 2004). «General Growth Drops $12 Billion On Rouse». *Retail Magazine*. Arkivert fra originalen 5. november 2011. Besøkt 25. september 2011.  «Arkivert kopi». Arkivert fra originalen 5. november 2011. Besøkt 24. oktober 2017.
4. ↑  «General Growth Properties Completes Spinoff of The Howard Hughes Corporation». Arkivert fra originalen 25. mars 2012. Besøkt 25. september 2011.

|  |  |
| --- | --- |
| Oppslagsverk/autoritetsdata | VIAF **·** LCCN
 |
Det anatomiske teateret ved Universitetet i Leiden, tidlig på 1600-tallet.
Anatomisk teater i *Archiginnasio* (Universitetet i Bologna) fra 1637.
Et **anatomisk teater** eller **operasjonsteater** var en romtype som ble brukt ved undervisning i anatomi på de første moderne universitetene. Verdens første anatomiske teater ble bygget i 1594 ved Universitetet i Padova.

Rommene hadde normalt samme form som et amfiteater. I midten var det plassert et bord hvor døde menneskekropper ble dissekert, obdusert og anvendt til demonstrasjoner. Rundt bordet var det flere rader med sirkulære, elliptiske eller åttekantede nivåer, hvor studenter eller andre observatører kunne stå med god utsikt over det som ble gjort på bordet.

Referanser
----------

1. 1 2  «anatomisk teater». *Store norske leksikon*. 7. november 2021. Besøkt 16. juli 2022.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Store Danske Encyklopædi **·** Gyldendals Teaterleksikon **·** BNF **·** BNF (data) **·** SUDOC
 |
**Kaia Celine Hylland** (født 1998) er en norsk svømmer som representerer Drammen SK og spesialiserer seg på distansene 50m og 100m fri. Sprintspesialisten satser mot OL i 2024.

Hun vant sin første NM-medalje i 2017 da hun vant junior-NM på langbane på øvelsen 50m meter fri. Det samme året tok hun også sølv på både 100m fri for junior og 50m fri for senior. Hun avsluttet dette norgesmesterskapet med bronse på 100m fri i seniorklassen.

Senere det året i junior-NM vant hun sølv på 50m fri, 4x100m fri og 4x50m fri stafett med klubben Glitre svømmeklubb.

Kaia Celine tok sommeren 2018 sølv på 50m fri for senior. Tiden hennes på 50m fri (25,96) står fortsatt som den nest beste tiden i Norge i 50m basseng siden 2017.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Sølv | 50 meter fri | 2017, 2018 |
| Bronse | 100 meter fri | 2017 |

Referanser
----------

Kilder
------

* medley.no: Medaljevinnere NM svømming

Eksterne lenker
---------------

* (en) Kaia Celine Hylland – swimrankings.net Rediger på Wikidata
Nedbørfeltet til Nipigonsjøen og de andre innsjøene som inngår i De store sjøer.
**Nipigonsjøen** er en innsjø i provinsen Ontario i Canada, og den største som ligger helt innenfor grensene til provinsen. Nipigonsjøen blir ofte kalt «the sixth Great Lake», men regnes ikke blant De store sjøer. Med et areal på 4 848 km² er Nipigonsjøen i størrelsesklasse med EU's største innsjø, Vänern.

Innsjøen ligger i den sørlige delen av Canada, 120 kilometer nordøst for Thunder Bay ved Øvresjøen, og har en kystlinje som stort sett består av odder og store bukter. Nipigonsjøens utløp er elva Nipigon, som er den største tilførselen til Øvresjøen.

Navnet *Nipigon* stammer fra ojibwa og betyr «vann som strekker seg over horisonten» eller «ved strømmende vann».

I 1943 ble USA og Canada enige om *The Okogi Diversion*, som innebar å lede vann fra det øvre løpet til Okogielva inn i Nipigonsjøen. Okogielva hører til Hudsonbuktas nedbørfelt. Dette ble gjort for å øke volumet på vannkraftproduksjonen i Nipigonelva.

De frodige og storslåtte landskapene, dramatiske høye klipper og sort-grønne sandstrender har gjort innsjøen populær blant friluftsentusiaster. Strendene har fått sin farge fra mineralet pyroksen.

Referanser
----------

1. 1 2 3 4 5 6 7  Lakepedia.com: *Lake Nipigon*

Eksterne lenker
---------------

* (en) Lake Nipigon – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Canadian Encyclopedia **·** LCCN **·** GeoNames
 |
**Yvonne Ridley** (født 23. april 1958 i Stanley i County Durham) er en britisk journalist.

Ridley ble kidnappet av Taliban i Afghanistan i 2001 mens hun arbeidet der for *Sunday Express*, men har selv uttalt at hun opplevde at hun hele tiden ble behandlet med respekt. Etter løslatelsen konverterte hun til islam. Hun har vært en kandidat for det nå avviklede Respect Party.

I 2011 var Ridley blant talerne på konferansen *Antiterrorindustrin – måltavla förorten* arrangert av *Afrosvenska riksförbund*. Samme år ble hun invitert til en konferanse i Riksdagen av parlamentsmedlemmet Mehmet Kaplan. Under de muslimske familiedagene organisert i 2013 av *Islamsforbundet i Sverige*, studieforbundet *Ibn Rushd* og *Sveriges Unga Muslimer* var Yvonne Ridley også på talerlisten.

Ifølge magasinet *Expo* skal hun ha pleiet kontakt med antisemitter, og hun skal også ha uttrykt antisemittiske synspunkter på nettstedet sitt. Ridley har beskrevet jødedom som en dødskult hvis formål er å erobre verden. Hun har også uttrykt at sionister bør bli sporet opp og drept, og hevdet at Israel utnytter Holocaust for å oppnå politiske mål.

Referanser
----------

1. ↑  «Ansvarlig for journalists sikkerhet». *Journalisten*. 8. oktober 2001.
2. ↑  «Då militæret vart feministar». *Universitetet i Bergen*. 25. mai 2010.
3. ↑  «Yvonne Ridley Respect candidate in Rotherham election». *BBC News*. 12. november 2012.
4. ↑  «Filmoteket - UR Samtiden - Antiterrorindustrin - måltavla förorten : Säkerhetsindustrin och självkänslan» **(svensk)**. www.filmoteket.se. Besøkt 9. april 2017.
5. ↑  «Tio riksdagsår kantade av kritik». *Dagens Nyheter* **(svensk)**. 19. april 2016. Besøkt 12. april 2017.
6. 1 2  Daniel Vergara: Yvonne Ridley i samröre med judehatare, Expo, 15. april 2013
7. ↑  «Fury as 'Israel exploits Holocaust' activist appears at Shoah event». www.thejc.com. Besøkt 18. februar 2019.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
**Yì** er et viktig begrep innen konfucianismen. Det betyr *rettskaffenhet*, og innebærer rettferdig og passende oppførsel. Yì er ett av de to grunnleggende elementene i konfuciansk lære fra opprinnelsen av. Det andre er *rén* eller *jén* (menneskelighet, godhet, innlevende velvilje overfor andre).

På Konfucius' tid
-----------------

Konfucius
*Yì* innebærer at man skal alltid handle rett og riktig, og slik som det som er passende ut fra situasjonen, uten makel og ved å oppriktig holde fast ved det ansvar man har overfor andre. Det situasjonsbestemte kan eksemplifiseres ved et sitat fra *Samtaler*, som er én av de konfucianske klassikere:

*Mesteren sier: Når «veien» (dào, den sanne vei) preger regjeringen, da skal du tale og handle på frimodig rettskaffent vis. Når «veien» ikke preger den, skal du handle rettskaffent, men tale med ydmykhet.*
*Yì* ligger forut for Konfucius (551–497 f.Kr.) i tid, men det var Konfucius' virke og undervisning som satte et skarpere fokus på prinsippet. Da ble *yì* en av de fem forordninger, de fem konfucianske dygder som også skulle ligge til grunn og gjennomsyre for det gode statsstyre: *rén* (menneskelighet) *yì*, (rettskaffenhet), *lǐ (ritual/anbragthet),* zhī *(visdom) og* xīn *(troskap).*

Filosofene i hundreårene etter Konfucius
----------------------------------------

Filosofen Xunzi (eller Xun Qing, 313–238 f.Kr.) utviklet en modell der *yì* (og *rén*) ble trengt sterkt tilbake til fordel for verdiene *fǎ* (lov) og *lǐ*. To av hans disipler, Han Fei og Li Si skulle med dette nye filosofiske paradigmet i bunnen ble de mest fremtredende eksponenter for legalismen som under Qin-dynastiet satte seg fore å utrydde alternative filosofiske retninger inklusive *rú* (konfucianismen). Av disse grunner ble Xunzi særlig siden etter Tang-dynastiets tid ikke lenger et akseptert synspunkt at Xunzi skulle ha vært en ekte eksponent for konfucianisme.

Den konfucianske filosofen Mengzi (372–289 f.Kr.) lærte at verdiene *rén*, *yì*, *lǐ* og *zhī* ikke blir innpodet i mennesket utenfra; det besitter allerede deres begynnelse (*duān*) fra fødselen av.

Neokonfucianismen
-----------------

Zhu Xi
Den tidlige neokonfucianeren Zhou Dunyi (1017–73) modifiserte *yì*s plass i verdisystemet. Han fremmet forståelsen av mennesket som universets høyeste vesen, og at det i seg selv var i besittelse av intelligens og bevissthet til å forstå de universelle prinsipper. De problemer som oppstod på den menneskelige arena kunne, likesom de gamle vise etter Zhous utlegning forklarte det, løses ved rett anvendelse av verdene *zhōng* (middelveien), *chéng* (oppriktighet), *rén* og *yì*.

Det skulle bli Zhu Xi som utviklet neokonfucianismen i sin mer varige form, og i hans syntese av tidligere nykonfucianere beskriver han de verdier som utgjør de grunnleggende i menneskenaturen:*xīao* (barnlig pietet), *xīn* (lojalitet), *rén* (menneskelighet), *yì* (rettskaffenhet), *lǐ* (anbragthet) og *zhī* (visdom).